राष्ट्रपति ने मानव संसाधन विकास मंत्रालय, विश्वविद्यालय अनुदान आयोग तथा केंद्रीय विश्वविद्यालयों को सलाह दी कि वे एक स्थान पर बैठकर शासन प्रणाली तथा ढांचे में सुधार पर कार्रवाई करें। उन्होंने उनसे यह भी अनुरोध किया कि वे विश्वविद्यालयों के शासन में अपने पुराने विद्यार्थियों को भी जोड़ें। उन्होंने मानव संसाधन विकास मंत्रालय तथा केंद्रीय विश्वविद्यालयों का आह्वान किया कि वे पुराने विद्यार्थियों का एक डाटाबेस तैयार करें जिन्हें केंद्रीय विश्वविद्यालयों के शासन से जोड़ा जा सकता है।